
26-TA-1970: Rīkojuma projekts (Vispārīgais)
Par valsts nekustamo īpašumu Dārza ielā 14/16, Liepājā, un Dārza ielā 14A, Liepājā, pārņemšanu Finanšu ministrijas valdījumā un pārdošanu
	Nr.p.k.

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 25.08.2026.)
Tiesiskās skaidrības nodrošināšanai aicinām papildināt anotācijas 1.3. sadaļu “Pašreizējā situācija” ar tiesisko pamatojumu abu projektā minēto valsts nekustamo īpašumu ar kadastra Nr. 1700 033 0224 un Nr. 1700 533 0267 atsavināšanai kopā kā vienotam objektam, kā arī ar pamatojumu zemes vienības ar kadastra apzīmējumu 1700 033 0267 Dārza ielā 14A, Liepājā, īpašnieka pirmpirkuma tiesību attiecināšanai uz abiem projektā minētajiem nekustamajiem īpašumiem.

Pamatojums:
Anotācijā norādīts, ka Nekustamais īpašums un Būvju nekustamais īpašums ir funkcionāli saistīti un tos paredzēts atsavināt kopā kā vienotu objektu, lai nodrošinātu abu nekustamo īpašumu nonākšanu viena īpašnieka īpašumā un novērstu savstarpēji saistītu nekustamo īpašumu atsavināšanu dažādām personām.
Vienlaikus atbilstoši Zemesgrāmatu likuma 29. pantam katram patstāvīgam nekustamajam īpašumam zemesgrāmatā atklāj atsevišķu nodalījumu. No pievienotajiem dokumentiem secināms, ka Nekustamais īpašums un Būvju nekustamais īpašums ir ierakstīti atsevišķos zemesgrāmatas nodalījumos un līdz ar to ir patstāvīgi nekustamie īpašumi. Ievērojot minēto, aicinām anotācijā norādīt juridisko pamatojumu, kas, ņemot vērā abu nekustamo īpašumu tiesisko statusu, konkrētajā gadījumā pieļauj to atsavināšanu kopā kā vienotu objektu.
Papildus aicinām anotācijā ietvert pamatojumu zemes vienības ar kadastra apzīmējumu 1700 033 0267 Dārza ielā 14A, Liepājā, īpašnieka pirmpirkuma tiesību īstenošanas apjomam attiecībā uz Nekustamo īpašumu un Būvju nekustamo īpašumu.
Likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta otrā daļa noteic, ka, ja ēkas (būves) ir patstāvīgs īpašuma objekts, zemes īpašniekam ir šo ēku (būvju) pirmpirkuma vai izpirkuma tiesības.
Konkrētajā gadījumā uz zemes vienības ar kadastra apzīmējumu 1700 033 0267 Dārza ielā 14A, Liepājā, atrodas Būvju nekustamais īpašums. Savukārt Nekustamais īpašums, kura sastāvā ietilpst zemes vienība un vairākas būves, ir citā zemesgrāmatas nodalījumā ierakstīts patstāvīgs nekustamais īpašums un neatrodas uz minētās zemes vienības.
Ņemot vērā minēto, aicinām anotācijā norādīt juridisko pamatojumu zemes vienības ar kadastra apzīmējumu 1700 033 0267 īpašnieka pirmpirkuma tiesību attiecināšanai ne vien uz Būvju nekustamo īpašumu, kas atrodas uz minētās zemes vienības, bet arī uz Nekustamo īpašumu.
 
Piedāvātā redakcija
-
	Ņemts vērā
Anotācijā ir norādīta informācija - Tieslietu ministrijas tiesiskajā valdījumā esošā Inženierbūve ir piederīga Būvju nekustamajam īpašumam, kā arī tā ir saistīta ar Nekustamā īpašuma sastāvā esošajām būvēm (būvju kadastra apzīmējumi 1700 033 0224 009, 1700 033 0224 008, 1700 033 0224 007) Dārza ielā 14/16, Liepājā. Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz Būvju nekustamo īpašumu atsavināt kopā ar Inženierbūvi, kas ir saistīta ar to.
Ņemot vērā Tieslietu ministrijas sniegto informāciju, tai skaitā to, ka Nekustamais īpašums un Būvju nekustamais īpašums ir funkcionāli saistīti, piekļūšana Būvju nekustamajam īpašumam iespējama pa Nekustamā īpašuma sastāvā esošo zemes vienību (zemes vienības kadastra apzīmējums 1700 033 0224) (Dārza iela 14/16, Liepāja), Katlu māja nodrošina silumapgādi Nekustamajā īpašumā, savukārt Inženierbūve ir ārēji izvietota uz Nekustamā īpašuma sastāvā esošajām būvēm (būvju kadastra apzīmējumi 1700 033 0224 009, 1700 033 0224 008, 1700 033 0224 007), tādējādi abi rīkojuma projektā minētie nekustamie īpašumi ir izmantojami kopā, par atbilstošāko un lietderīgāko risinājumu ir atzīstama Nekustamā īpašuma un Būvju nekustamā īpašuma kopā ar Tieslietu ministrijas tiesiskā valdījumā esošās Inženierbūves atsavināšana kopā.
Ņemot vērā, ka abi rīkojuma projektā minētie nekustamie īpašumi ir funkcionāli saistīti un tos paredzēts atsavināt kopā kā vienotu objektu, un lai nodrošināta Nekustamā īpašuma un Būvju nekustamā īpašuma nonākšanu viena īpašnieka īpašumā, novēršot savstarpēji saistītu nekustamo īpašumu atsavināšanu dažādām personām, konkrētajā situācijā par atbilstošāko risinājumu būtu paredzēt zemes vienības (zemes vienības kadastra apzīmējums 1700 033 0267) Dārza iela 14A, Liepāja, īpašniekam pirmpirkuma tiesības uz abiem rīkojuma projektā minētajiem nekustamajiem īpašumiem.

	Priekšlikums (TM - 25.08.2026.)
Tiesiskai skaidrībai aicinām anotācijas 1.3. sadaļā “Pašreizējā situācija” precizēt informāciju par Nekustamā īpašuma sastāvu, papildinot to ar būvi “Sargtornis” (būves kadastra apzīmējums 1700 033 0224 011).

Pamatojums:
Rīkojuma projekta 1.1. punktā, kā arī projektam pievienotajos dokumentos Nekustamā īpašuma sastāvā ir norādīta būve “Sargtornis” ar kadastra apzīmējumu 1700 033 0224 011. Savukārt anotācijas 1.3. sadaļā, aprakstot Nekustamā īpašuma sastāvu, minētā būve nav norādīta.
Ņemot vērā minēto, kā arī to, ka atbilstoši Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 2. punktam sākotnējās ietekmes izvērtēšanas rezultātus atspoguļo anotācijā, aicinām precizēt anotācijā ietverto informāciju par Nekustamā īpašuma sastāvu, nodrošinot tās atbilstību rīkojuma projektā un pievienotajos dokumentos norādītajai informācijai.
 
Piedāvātā redakcija
-
	Ņemts vērā
Anotācija precizēta, norādot informāciju par būvi “Sargtornis” (būves kadastra apzīmējums 1700 033 0224 011).
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)

	Priekšlikums (TM - 25.08.2026.)
Tiesiskās skaidrības nodrošināšanai aicinām anotācijas 1.3. sadaļā “Pašreizējā situācija” papildināt informāciju par prasībām un ierobežojumiem, kas izriet no Nekustamā īpašuma iekļaušanas kultūrvēsturiski un arhitektoniski vērtīgo ēku sarakstā un var būt saistoši Nekustamā īpašuma ieguvējam, kā arī ietekmēt tā turpmāko izmantošanu.

Pamatojums:
Atbilstoši Liepājas pilsētas teritorijas izmantošanas un apbūves noteikumu 7.1. pielikumam Nekustamais īpašums (Dārza ielā 14 esošais bijušais Liepājas pilsētas cietums) ir iekļauts kultūrvēsturiski un arhitektoniski vērtīgo ēku sarakstā.
Minētajos noteikumos saistībā ar kultūrvēsturiski un arhitektoniski vērtīgām ēkām ir paredzētas īpašas prasības un ierobežojumi, tostarp pirms rekonstrukcijas vai renovācijas būvprojekta izstrādes paredzēts veikt arhitektoniski māksliniecisko izpēti, noteikti ierobežojumi fasādes arhitektūras un atsevišķu arhitektonisko elementu pārveidošanai, kā arī nosacījumi šādu ēku nojaukšanai.
Ņemot vērā, ka minētās prasības un ierobežojumi var būt būtiski Nekustamā īpašuma turpmākajai izmantošanai, aicinām anotācijā norādīt, ka Nekustamā īpašuma turpmākajā izmantošanā ir piemērojamas Liepājas pilsētas teritorijas izmantošanas un apbūves noteikumos paredzētās prasības un ierobežojumi, kas izriet no tā kultūrvēsturiskā un arhitektoniskā statusa.
 
Piedāvātā redakcija
-
	Ņemts vērā
Anotācija papildināta ar informāciju: "Ņemot vērā, ka Nekustamais īpašums atbilstoši Liepājas pilsētas teritorijas izmantošanas un apbūves noteikumu 7.1. pielikumam Nekustamais īpašums ir iekļauts kultūrvēsturiski un arhitektoniski vērtīgo ēku sarakstā, Nekustamā īpašuma turpmākajā izmantošanā ir piemērojamas Liepājas pilsētas teritorijas izmantošanas un apbūves noteikumos paredzētās prasības un ierobežojumi, kas izriet no tā kultūrvēsturiskā un arhitektoniskā statusa."

